Document ID: 32010R0328

KOMISSION ASETUS (EU) N:o 328/2010,
annettu 21 päivänä huhtikuuta 2010,
kolmansista maista tuotavan valkosipulin ja tiettyjen muiden maataloustuotteiden tariffikiintiöiden avaamisesta ja hallinnoinnista sekä tuonti- ja alkuperätodistusmenettelyn perustamisesta annetun asetuksen (EY) N:o 341/2007 muuttamisesta
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 134 ja 148 artiklan yhdessä sen 4 artiklan kanssa,
sekä katsoo seuraavaa:
(1)
Komission asetuksen (EY) N:o 341/2007 (2) 4 artiklassa tehdään ero perinteisten ja uusien tuojien välillä niiden toimijoiden osalta, jotka voivat hakea valkosipulin tuontitodistuksia kyseisellä asetuksella käyttöön otetuissa ja hallinnoiduissa tariffikiintiöissä.
(2)
Tasapuolisten mahdollisuuksien varmistamiseksi kaikille asiaan liittyville toimijoille tuojaryhmää on aiheellista laajentaa siten, että tietyt valkosipulia kolmansiin maihin vievät toimijat sisällytetään toimijaryhmiin, jotka voivat hakea tuontitodistuksia tariffikiintiöjärjestelmässä.
(3)
Maataloustuotteiden tuonti-, vienti- ja ennakkovahvistustodistusmenettelyn soveltamista koskevista yhteisistä yksityiskohtaisista säännöistä 23 päivänä huhtikuuta 2008 annetun komission asetuksen (EY) N:o 376/2008 (3) 1 artiklan 3 kohdan toisessa alakohdassa tarkoitetun vakuuden määrä olisi vahvistettava soveltuvalle tasolle, joka on 5 prosenttia valkosipulin tuojiin sovellettavasta lisätullista eli 60 euroa tonnilta.
(4)
Asetuksen (EY) N:o 341/2007 8 artiklassa säädetään, että perinteisten tuojien viitemäärät lasketaan edellisten kalenterivuosien tai tuontitariffikiintiökausien aikana tuotujen valkosipulin enimmäismäärien perusteella. Jottei kyseisten viitemäärien laskenta perustuisi vanhoihin tietoihin, jotka eivät enää vastaa aitoa taloudellista toimintaa, on aiheellista säätää, että viitemäärän olisi oltava niiden valkosipulimäärien keskiarvo, jotka perinteinen tuoja on tosiasiallisesti tuonut asianomaista tuontitariffikiintiökautta edeltäneiden kolmen vuoden aikana.
(5)
Markkinoiden tehokkaan hallinnoinnin varmistamiseksi on aiheellista säätää ajanjaksosta, jonka kuluessa voidaan jättää A-todistuksia koskevia hakemuksia ja joka ajoittuisi lähelle osakautta, jolle hakemuksia jätetään.
(6)
Valvonnan parantamiseksi ja toimivaltaisten viranomaisten nopean reagoinnin mahdollistamiseksi jäsenvaltioiden olisi virheiden tai järjestelmän toimintahäiriöiden tapauksessa ilmoitettava komissiolle määrät, joista todistushakemuksia on asianomaisen osakauden osalta jätetty.
(7)
Ajanjaksoja laskettaessa tehtävä viittaus työpäiviin saattaa johtaa jäsenvaltioissa erilaisiin tilanteisiin. Sen vuoksi on aiheellista käyttää niiden sijasta kalenteripäiviä.
(8)
Sen vuoksi asetusta (EY) N:o 341/2007 olisi muutettava.
(9)
Tätä asetusta olisi sovellettava 1 päivästä toukokuuta 2010. Viitejakson laskentaa ja tosiasiallisesti tuotua valkosipulia koskevien todisteiden esittämistä koskevia uusia säännöksiä olisi kuitenkin sovellettava vasta 1 päivästä helmikuuta 2011, jotta varmistetaan, että tuojilla on riittävästi aikaa sopeutua uuteen lainsäädäntökehykseen.
(10)
Maatalouden yhteisen markkinajärjestelyn hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 341/2007 seuraavasti:
1)
Korvataan 4 artiklan 2 kohdan b alakohdan ensimmäinen alakohta seuraavasti:
”b)
tuoneensa unioniin vähintään 50 tonnia asetuksen (EY) N:o 1234/2007 (4) 1 artiklan 1 kohdan i alakohdassa tarkoitettuja hedelmiä ja vihanneksia tai vieneensä kolmansiin maihin vähintään 50 tonnia valkosipulia hakemustaan edeltävällä viimeksi päättyneellä tuontitariffikiintiökaudella.
2)
Korvataan 4 artiklan 3 kohdan ensimmäinen alakohta seuraavasti:
” ’Uusilla tuojilla’ tarkoitetaan muita kuin 2 kohdassa tarkoitettuja toimijoita, jotka ovat tuoneet unioniin vähintään 50 tonnia asetuksen (EY) N:o 1234/2007 1 artiklan 1 kohdan i alakohdassa tarkoitettuja hedelmiä ja vihanneksia taikka vieneet kolmansiin maihin vähintään 50 tonnia valkosipulia kahtena edellisenä tuontitariffikiintiökautena, jotka ovat päättyneet, tai kahtena edellisenä hakemustaan edeltävänä kalenterivuonna.”
3)
Muutetaan 4 artiklan 4 kohta seuraavasti:
a)
korvataan toinen alakohta seuraavasti:
”Todiste kolmansien maiden kanssa käydystä kaupasta esitetään yksinomaan vapaaseen liikkeeseen luovuttamista koskevalla tulliasiakirjalla, jonka on oltava tulliviranomaisten asianmukaisesti hyväksymä ja sisällettävä viittaus kyseiseen, vastaanottajaksi mainittuun hakijaan, tai tulliviranomaisten asianmukaisesti hyväksymällä vientiä koskevalla tulliasiakirjalla.”
b)
lisätään kolmas alakohta seuraavasti:
”Tulliasioitsijat tai niiden edustajat eivät voi hakea tuontitodistuksia tämän asetuksen soveltamisalaan kuuluvissa kiintiöissä.”
4)
Muutetaan 6 artikla seuraavasti:
a)
korvataan 1 kohta seuraavasti:
”1. A-todistukset ovat voimassa ainoastaan sen osakauden ajan, jolle ne on myönnetty. Todistusten kohdassa 24 on oltava jokin liitteessä III olevista maininnoista.”
b)
lisätään 2 kohta seuraavasti:
”2. Asetuksen (EY) N:o 376/2008 14 artiklan 2 kohdan toisessa alakohdassa tarkoitetun vakuuden määrä on 60 euroa tonnilta.”
5)
Korvataan 8 artikla seuraavasti:
”8 artikla
Perinteisten tuojien viitemäärä
Tässä luvussa ’viitemäärä’ on niiden valkosipulimäärien keskiarvo, jotka 4 artiklassa tarkoitettu perinteinen tuoja on tosiasiallisesti tuonut asianomaista tuontitariffikiintiökautta edeltäneiden kolmen vuoden aikana.”
6)
Korvataan 10 artiklan 1 kohta seuraavasti:
”1. Tuojien on jätettävä A-todistushakemuksensa huhtikuun seitsemän ensimmäisen kalenteripäivän aikana ensimmäisen osakauden osalta, heinäkuun seitsemän ensimmäisen kalenteripäivän aikana toisen osakauden osalta, lokakuun seitsemän ensimmäisen kalenteripäivän aikana kolmannen osakauden osalta ja tammikuun seitsemän ensimmäisen kalenteripäivän aikana neljännen osakauden osalta.”
7)
Lisätään 10 artiklan 1 kohtaan toinen alakohta seuraavasti:
”Tiettyä tämän asetuksen mukaista tuontitariffikiintiökautta koskevaa ensimmäistä tuontitodistushakemustaan jättäessään tuojien on esitettävä todisteet 8 artiklassa tarkoitettuina vuosina tosiasiallisesti tuoduista valkosipulimääristä.”
8)
Korvataan 11 artikla seuraavasti:
”11 artikla
A-todistusten myöntäminen
Toimivaltaisten viranomaisten on myönnettävä A-todistukset alkaen sen kuukauden 23 päivästä, jona hakemukset jätettiin, ja viimeistään kyseisen kuukauden lopussa.”
9)
Korvataan 12 artiklan 1 kohdan ensimmäinen ja toinen alakohta seuraavasti:
”Jäsenvaltioiden on kunkin 10 artiklan 1 kohdassa tarkoitetun kuukauden 14 päivään mennessä ilmoitettava komissiolle kilogrammoina kokonaismäärät, joista on jätetty A-todistushakemuksia kyseiselle osakaudelle, myös ilmoitukset siitä, ettei hakemuksia ole jätetty.
Poiketen siitä, mitä asetuksen (EY) N:o 1301/2006 11 artiklan 1 kohdan toisessa alakohdassa säädetään, jäsenvaltioiden on ilmoitettava komissiolle kyseisen asetuksen 11 artiklan 1 kohdan ensimmäisen alakohdan b alakohdassa tarkoitetut määrät viimeistään 10 päivänä toukokuuta ensimmäisen osakauden osalta, 10 päivänä elokuuta toisen osakauden osalta, 10 päivänä marraskuuta kolmannen osakauden osalta ja 10 päivänä helmikuuta neljännen osakauden osalta.”
10)
Korvataan 14 artiklan ensimmäinen alakohta seuraavasti:
”Jäsenvaltioiden on ilmoitettava komissiolle B-todistushakemuksiin sisältyvät kokonaismäärät, myös ilmoitukset siitä, ettei hakemuksia ole jätetty, viimeistään kunkin viikon keskiviikkona edellisellä viikolla saatujen hakemusten osalta.”
11)
Korvataan 15 artiklan a alakohta seuraavasti:
”a)
esitetään kyseisen maan kansallisten toimivaltaisten viranomaisten asetuksen (ETY) N:o 2454/93 55-65 artiklan säännösten mukaisesti myöntämä alkuperätodistus;”.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä toukokuuta 2010.
Sen 1 artiklan 5 ja 7 kohtaa sovelletaan kuitenkin 1 päivästä helmikuuta 2011.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 21 päivänä huhtikuuta 2010.

Labels: 3
17
5
6